stanford-oval/wikipedia huggingface dataset:
Slipstream 5000

| Slipstream 5000 |
| --- | --- |

Kehittäjä:  The Software Refinery
Julkaisija:  Gremlin Interactive
Jakelija:  Steam ja GOG.com
Julkaistu:  1995
Lajityyppi:  ajopeli, toimintapeli
Pelimuoto:  yksinpeli
Alusta:  DOS, Windows, Linux, OS X
Jakelumuoto:  Digitaalinen jakelu ja digitaalinen lataus
Oheislaite:  joystick
Lisää peliartikkeleitaVideopelien teemasivulla
Infobox OK : 
Slipstream 5000 on ajopeli, jonka kehitti The Software Refinery ja julkaisi Gremlin Interactive PC:lle vuonna 1995.
Pelissä kilpaillaan VTOL-tyyppisillä muunneltavilla lentokoneilla historiallisissa ja muissa tunnetuissa kohteissa, kuten Grand Canyonissa, Amazonjoella ja Egyptin pyramideillä. Peliä pelataan tietokoneen ohjaamia hahmoja vastaan tai verkkoyhteyden kautta tai jaetulla ruudulla toista ihmispelaajaa vastaan.
Peli julkaistiin alun perin DOS-käyttöjärjestelmälle. 2010-luvulla se on tuotu uudelleen kaupan Windowsille, Linuxille ja OS X:lle Steam- ja GOG.com-palveluiden kautta.
PC Gamer -lehden arvostelussa peli sai arvosanan 89 %. Lehti kehui muun muassa pelin nopeatempoista toimintaa ja grafiikoita.
Aiheesta muualla

Slipstream 5000 MobyGamesissa (englanniksi)
Stéphane Matteau

Stéphane Matteau (s. 2. syyskuuta 1969 Rouyn-Noranda, Québec) on kanadalainen ammattilaisuransa lopettanut jääkiekkoilija.
Matteau oli pelipaikaltaan laitahyökkääjä. Hän pelasi NHL:ssä vuosina 1990–2003 Calgary Flamesissa, Chicago Blackhawksissa, New York Rangersissa, St. Louis Bluesissa, San Jose Sharksissa ja Florida Panthersissa.
Matteau voitti New York Rangersin riveissä Stanley Cupin vuonna 1994. Hän teki tuolla kaudella yhden NHL:n pudotuspelien historian tunnetuimmista maaleista. Rangers kohtasi itäisen konferenssin finaaleissa New Jersey Devilsin. Sarjan seitsemäs ottelu Madison Square Gardenissa venyi jatkoajalle. Matteau ratkaisi ottelun maalillaan toisessa jatkoerässä. Hän yllätti Devilsin maalivahdin Martin Brodeurin vanhanaikaisella.
Aiheesta muualla

Video Matteaun maalista (englanniksi)
Matteaun esittely ja tilastot (englanniksi)
Stanisław Kędziora

Stanisław Kędziora (6. joulukuuta 1934 Seligów – 25. joulukuuta 2017) oli puolalainen roomalaiskatolinen piispa. Hänet vihki papiksi Varsovan arkkihiippakuntaan Stefan Wyszynski 3. elokuuta 1958. Hänet nimitettiin Varsovan vihkipiispaksi sekä Tuccin titulaaripiispaksi 11. maaliskuuta 1987, ja piispaksi vihkiminen seurasi 25. maaliskuuta. Pääkonsekraattorina toimi Józef Glemp, jota avustivat Wladyslaw Miziolek ja Kazimierz Romaniuk.
Kędziora sai 25. maaliskuuta 1992 nimityksen Varsova-Pragan vihkipiispaksi, jona hän toimi, kunnes jäi eläkkeelle 5. tammikuuta 2011.
Sumikko Gurashi

Sumikko Gurashi -hahmoja bussin kyljessä vuonna 2020.
Sumikko Studio osakalaisessa kauppakeskuksessa.
Sumikko Gurashi (jap. すみっコぐらし, sumikkogurashi; suom. "nurkkaelämää") on japanilaisen San-X-yrityksen tavaramerkki, joka koostuu 15 maskotin ryhmästä. Kullakin maskotilla on oma taustatarinansa ja persoonansa, mutta ne kaikki ovat ujoja tai pitävät hiljaiselämästä. Monilla hahmoista on epävarmuuksia, jotka saavat ne näkemään itsensä tai maailman negatiivisesti. Sumikko Gurashi julkistettiin vuonna 2012 ja on Rilakkuman jälkeen San-X:n toiseksi suosituin tuotemerkki.
Sumikko Gurashista on tehty kolme anime-elokuvaa, jotka ilmestyivät Japanissa vuosina 2019, 2021 ja 2023. Ensimmäinen niistä tuotti lipputuloissa yhteensä 1,4 miljardia jeniä ja toinen ensimmäisten kolmen päivän aikana noin 250 000 jeniä.
Vuonna 2023 ilmoitettiin Sumikko Gurashi -teemaisten popup-kahviloiden avaamisesta. Kahvilat avattiin viiteen suureen japanilaiseen kaupunkiin.
Aiheesta muualla

Virallinen sivusto (japaniksi)
Stunt-esiintyjä

Stunt-esiintyjä temppuilemassa moottoripyörällä.
Stunt-esiintyjä on henkilö tai ryhmä, joka tekee hurjapäisiä näytöstemppuja eli stuntteja.
Eräs stunttien laji ovat moottoripyörällä ja autolla tehdyt stuntit, joita esitetään erityisissä stunt-näytöksissä. Eräs tunnettu moottoripyörästunttien tekijä oli yhdysvaltalainen Evel Knievel.
Stunt-temppuja voi tehdä myös esimerkiksi kävelemällä lentokoneen siivellä lentonäytöksessä tai hyppimällä alas korkeilta paikoilta.
Tunnettuja suomalaisia stunt-esiintyjiä ovat esimerkiksi Antti Pendikainen ja Duudsonit-ryhmä.
Stunt-esiintyjiä käytetään myös elokuvien sijaisnäyttelijöinä.
Aiheesta muualla

Kuvia tai muita tiedostoja aiheesta Stunt-esiintyjä Wikimedia Commonsissa
Saman taivaan alla

| Saman taivaan alla Kaija Kärkinen & Ile Kallio |
| --- | --- | --- |

Studioalbumin tiedot
 Äänitetty : 2008
 Julkaistu: 17. syyskuuta 2008
 Tyylilaji: pop
 Kesto: 48.39
 Levy-yhtiö: Edel Records Finland
Kaija Kärkisen & Ile Kallion muut julkaisut
| Sodassa ja rakkaudessa 2005 | Saman taivaan alla 2008 | Köyhän naisen paratiisi 2012 |
Ile Kallion muut julkaisut
| Kirjeitä 2007 | Saman taivaan alla 2008 | Rock on rock – The Best of 1977–1993 2008 |
Saman taivaan alla on suomalaisen Kaija Kärkinen & Ile Kallio -duon 11. albumi. Se julkaistiin 17. syyskuuta 2008.
Kappaleet

Saman taivaan alla – 3.44
Kahvilassa – 5.06
Kaikki alkaa juuri tänään – 4.22
Kaunein tyttö gallerian – 3.42
Jumalan jos näkisin – 5.23
Kesät talvet – 3.59
Jotain kaunista – 4.00
Kuka vielä uskaltaa – 3.26
Niin paljon rakkautta – 2.56
Surussa silmin, hymyssä suin – 2.58
Niille jotka jäivät – 4.20
Kävellään – 4.43
Muusikot

Kaija Kärkinen – laulu
Ile Kallio – kitarat ja taustalaulu
Pekka Gröhn – koskettimet ja taustalaulu
Minna Pensola – viulu
Olli Haavisto – pedal steel
Ako Kiiski – basso ja taustalaulu
Harri Ala-Kojola – rummut ja perkussiot
Ona Kamu – taustalaulu
Muusikot > Tuotanto

Miikka Huttunen – äänittäjä, miksaaja
Svante Forsbäck – masteroija
Riitta Sourander – valokuvat
Jarkko Pennanen – kansikuva
Slite

| Slite |
| --- | --- |
 Sementtitehdas Slitessä.
 Slite
 Koordinaatit: 57°42′37″N, 18°47′58″E 
Valtio:   Ruotsi
Lääni:  Gotlannin lääni
Maakunta:  Gotlanti
Kunta:  Gotlannin kunta
Pinta-ala:  
 – Maa:  2,51 km²
Väkiluku:  1 483
 – Väestötiheys:  590,8 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Sliten taajama vuoden 1990 rajauksen mukaan.
Slite on taajama Gotlannin kunnassa Etelä-Ruotsissa. Se sijaitsee kunnan kanssa alueeltaan samassa Gotlannin läänissä ja Gotlannin maakunnassa. Vuoden 2010 lopussa taajamassa oli 1 483 asukasta.
Slite on aikaisemmin ollut kauppala. Othemin maalaiskunta muutettiin vuonna 1936 kokonaan Sliten kauppalaksi. Kyseessä oli Gotlannin ainoa kauppala. Vuonna 1952 kauppalaan liitettiin Bogen maalaiskunta, ja vuodesta 1971 kauppala on ollut osa koko maakunnan kattavaa Gotlannin kuntaa.
Väestönkehitys

| Sliten taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 751 | 1 751 |
| 1965 | 1965 |    | 1 802 | 1 802 |
| 1970 | 1970 |    | 1 753 | 1 753 |
| 1975 | 1975 |    | 1 723 | 1 723 |
| 1980 | 1980 |    | 1 722 | 1 722 |
| 1990 | 1990 |    | 1 677 | 1 677 |
| 1995 | 1995 |    | 1 669 | 1 669 |
| 2000 | 2000 |    | 1 617 | 1 617 |
| 2005 | 2005 |    | 1 598 | 1 598 |
| 2010 | 2010 |    | 1 483 | 1 483 |
Lähde: Statistiska centralbyrån (SCB).
Aiheesta muualla

Wikimedia Commonsissa on kuvia tai muita tiedostoja aiheesta .
Slither

| Slither |
| --- | --- |
 Elokuvan mainosjuliste
Ohjaaja:  James Gunn
Käsikirjoittaja:  James Gunn
Tuottaja:  Paul Brooks Eric Newman
Säveltäjä:  Tyler Bates
Pääosat:  Elizabeth Banks Nathan Fillion Michael Rooker Gregg Henry Tania Saulnier
Valmistustiedot
Valmistusmaa:   Yhdysvallat
Tuotantoyhtiö:  Gold Circle Films Strike Entertainment
Levittäjä:  Universal Studios
Ensi-ilta:   31. maaliskuuta 2006    26. tammikuuta 2007
Kesto:  95 min
Alkuperäiskieli:  englanti
Budjetti:  29 500 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Slither on vuonna 2006 valmistunut kauhukomedia, jonka on ohjannut ja käsikirjoittanut James Gunn. Elokuva on Gunnin esikoisohjaus. Se sai kriitikoilta suopean vastaanoton, mutta osoittautui taloudellisesti flopiksi. Elokuva tuotti teatterilevityksessä maailmanlaajuisesti vain 12,8 miljoonaa dollaria, vähemmän kuin 15 miljoonan dollarin tuotantobudjettinsa.
Slitheriä on syytetty jäljitelmäksi Fred Dekkerin vuoden 1986 elokuvasta Lötköjen yö (Night of the Creeps), joka sisältää samanlaisia juonielementtejä ja huumoria, mutta Gunnin mukaan hän näki Dekkerin elokuvan vasta tehtyään Slitherin. Gunn on maininnut elokuvansa merkittävimmäksi esikuvaksi David Cronenbergin Kylmät väreet (Shivers, 1975).
Juoni

Grant Grant (Michael Rooker) saa tartunnan meteoriitin mukana tulevasta olennosta. Pian lemmikkejä alkaa kadota Wheelsyn kaupungissa. Kun Grant pikkuhiljaa muuttuu epämääräiseksi olennoksi, hänen vaimonsa Starla (Elizabeth Banks) huomaa muutoksen hänen käyttäytymisessään ja ruumiinrakenteessaan. Katoamistapaukset näyttävät liittyvän Grantiin, joka on aiheuttanut kaupungissa parasiittitaudin, joka muuttaa ihmiset zombeiksi. Sheriffi Bill Pardyn (Nathan Fillion) johdolla pieni joukko selviytyjiä yrittää estää parasiitteja leviämästä.
Rooleissa

| 0 | 1 | 2 |
| --- | --- | --- |
|   Elizabeth Banks   | … |   Starla Grant   |
|   Nathan Fillion   | … |   Bill Pardy   |
|   Michael Rooker   | … |   Grant Grant   |
|   Gregg Henry   | … |   Jack MacReady   |
|   Tania Saulnier   | … |   Kylie Strutemyer   |
|   Jenna Fischer   | … |   Shelby Cunningham   |
|   Brenda James   | … |   Brenda Gutierrez   |
|   Don Thompson   | … |   Wally Whale   |
|   Haig Sutherland   | … |   Trevor Carpenter   |
|   Jennifer Copping   | … |   Margaret Hooper   |
|   Lloyd Kaufman   | … |   surullinen juoppo   |
Stuorra-Jovnna Jomppanen

Stuorra-Jovnna Jomppanen (1794 – 1874) oli saamelainen Utsjoella asunut peuranpyytäjä, kalastaja ja suullisen kertomaperinteen taitaja. Stuorra-Jovnnan tarinat ovat säilyneet Tenojokilaakson suullisessa kansanperinteessä sekä Suomen että Norjan puolella, ja hyvää tarinoiden kertojaa voidaan nykyisinkin verrata Stuorra-Jovnnaan tai arvella hänen olevan Stuorra-Jovnnalle sukua.
Stuorra-Jovnna -kertomuksiin kuuluu usein mukaan liioittelu, jopa valehtelukin, ja niissä on mukana huumoria.
Norjan puolella Goalsenjunis-tunturin rinteessä sijaitsee vanha suurikokoinen Stuorra-Jovnnan mänty. Stuorra-Jovnnan kerrotaan tehneen sen oksista hirsiä ja oksien oksista venelautoja.
Kirjallisuutta

Marjut Huuskonen : Stuorra-Jovnnan ladut. Tenonsaamelaisten ympäristökertomusten maailmat, Turun yliopiston väitöskirja. Suomalaisen Kirjallisuuden Seuran toimituksia 986. Suomalaisen Kirjallisuuden Seura, Helsinki 2004
Slite (varustamo)

M/S Olympia rakennettiin Rederi AB Slitelle ja se oli sen omistuksessa vuosina 1986–1993.
Rederi AB Slite oli ruotsalainen laivavarustamo, joka meni konkurssiin huhtikuussa 1993. Varustamo oli Viking Linen osakasvarustamo ja sen ainoa ruotsalaisvarustamo.
Historia

Slite oli alun perin rahtilaivavarustamo, mutta 1950-luvun lopun huonot suhdanteet rahtilaivaliikenteessä saivat varustamon etsimään uusia liiketoimintamahdollisuuksia orastavasta autolauttaliikenteestä. Niinpä vuonna 1959 yksi varustamon ns. pykälälaivoista, M/S Slite muutettiin autolautaksi. Alukseen mahtui 235 matkustajaa ja 30 henkilöautoa. Alus asetettiin kesäkuussa 1959 liikenteeseen Simpnäsin ja Maarianhaminan väliselle reitille.
Vuonna 1964 varustamo sai ensimmäisen uudisrakennuksensa M/S Apollon ja aloitti sillä liikenteen Ahvenanmaan pohjoispuolitse Uuteenkaupunkiin. Tuolloin Suomessa ei kotimaanliikenteen ns. cabotage-lupia myönnetty ulkomaisille varustamoille, joten reitti Ruotsista Ahvenanmaan kautta Manner-Suomeen ei ollut mahdollinen. Reitti jäi lyhytikäiseksi, ja jo saman vuoden syksyllä Apollo siirtyi liikennöimään Kapellskäristä vuorotellen Maarianhaminaan ja Paraisille. Apollo sai luvan kotimaanliikenteeseen vasta selvitettyään ainoana aluksena vaikean jäätalven aikaiset huoltoyhteydet Paraisten ja Ahvenanmaan välillä kevättalvella 1966.
Vuonna 1966 kiristynyt kilpailu ajoi Sliten yhteistyöhön kahden muun varustamon, Rederi Ab Vikinglinjenin ja Ålandsfärjan Ab:n kanssa. Tällöin perustettiin markkinointiyhtiö Vikinglinjen Ab markkinoimaan kolmen yhteistyötä tekevän varustamon laivoja yhteisen Viking Line -tavaramerkin alla. Yhteisyritys säilyi aina vuoden 1994 kevääseen asti, jolloin se jäi Sliten konkurssin seurauksena SF Linen (nykyinen Viking Line, alun perin Ålandsfärjan Ab) haltuun.
Slite ajautui konkurssiin 7. huhtikuuta 1993. 1980-luvun lopussa ja 1990-luvun alussa varustamo oli investoinut uusin aluksiin M/S Athena, M/S Kalypso ja M/S Europa. Laman iskiessä Suomeen ja Ruotsiin 1980-luvun lopussa Athenaa ja Kalypsoa rakentanut Wärtsilä Meriteollisuus meni konkurssiin, minkä seurauksena alusten hinnat nousivat huomattavasti. Laman syventyessä Sveriges Riksbankin oli pakko laskea Ruotsin kruunu kellumaan 19. marraskuuta 1992, minkä seurauksena kruunu devalvoitui jo aiemmin kellumaan päästetyn Suomen markan tavoin. Tämän seurauksena Sliten saksalaiselta telakalta tilaaman M/S Europan hinta nousi noin 20 prosenttia, mikä johti siihen, että yksi Sliteä rahoittaneesta pankeista, Nordbanken, katsoi ettei se enää voi olla mukana rahoittamassa aluksen hankintaa. Nordbankenin päätös pakotti Sliten luopumaan Europasta, mutta sekään ei enää pelastanut varustamoa, vaan se siis ajautui muutaman kuukauden kuluttua konkurssiin.
Aluksia

M/S Slite 1959–1963
M/S Boge 1961–1963
M/S Apollo (1) 1964–1967
M/S Apollo (2) 1970–1976
M/S Diana 1974–1979
M/S Diana II 1979–1992
M/S Olympia 1986–1993
M/S Athena 1989–1993
M/S Kalypso 1990–1994
M/S Europa (ei lunastettu, vuokrattiin Silja Linelle)
Slither.io

| Slither> io |
| --- | --- |
 Android-version logo
Jakelija:  Microsoft Store, Google Play ja App Store
Julkaistu:   25. maaliskuuta 2016
Lajityyppi:  Toimintapeli
Pelimuoto:  moninpeli
Alusta:  Android, iOS, selainpeli
Jakelumuoto:  Digitaalinen lataus
Lisää peliartikkeleitaVideopelien teemasivulla
Slither.io on Steve Howsen kehittämä videopeli, joka on julkaistu vuonna 2016 Androidille, iOS:lle ja selaimille. Pelin tavoitteena on liikkua kentällä matona ja kasvaa pituutta. Pelistä on tehty monia eri versioita.
Pelaaminen

Pelissä jokainen pelaaja liikuttaa matoa hiirellä. Tavoitteena on yrittää saada muut madot osumaan itseensä ja syödä niiden raadot. Pelaajat yrittävät kasvattaa matonsa pituutta niin, että muiden matojen syöminen olisi helpompaa. Ennen peliä jokainen pelaaja saa valita nimimerkkinsä sekä matonsa värin ja ulkomuodon. Pelissä pystyy myös ”juoksemaan” painamalla hiirtä pitkään. Juoksemiseen menee kuitenkin niin paljon energiaa, että mato pienenee huomattavasti juoksun aikana. Madot saavat liikkua vain tietyn kokoisella kentällä. Jos pelaaja koskee kentän reunaan, menee hän pelistä pois automaattisesti.
Aiheesta muualla

Slither.io Wiki: Slither.io
Subhash Kak

Subhash Kak vuonna 2015.
Subhash Kak (hindiksi सुभाष काक, Subhāṣ Kāk, 26. maaliskuuta 1947 Srinagar, Kashmir) on Yhdysvalloissa asuva intialainen fyysikko, tietojenkäsittelytieteilijä, runoilija ja kirjailija.
Hän on kirjoittanut esimerkiksi salauksesta ja kvantti-informaatiosta. Hän on julkaissut tekstejä myös oman alansa ulkopuolelta, Intia-keskeisestä "alkuperäiset arjalaiset" -ideologian näkökulmasta, esimerkiksi kosketellen tieteen historiaa ja filosofiaa, muinaista astronomiaa ja matematiikan historiaa. Hänet tunnetaan tieteen popularisoijana ja sujuvasanaisena kirjoittajana.
Aiheesta muualla

Kakin kotisivu
Stone the Crows
Diskografia > Studioalbumit

Stone the Crows (1970)
Ode to John Law (1970)
Teenage Licks (1971)
Ontinuous Performance (1972)
Diskografia > Livealbumit

The BBC Sessions - Volume 1 - 1969-1970 (1998)
The BBC Sessions - Volume 2 - 1970-1971 (1998)
Live Montreux 1972 (2002)
Radio Sessions 1969-1972 (2009)
BBC Sessions 1969-1972 (2014)
Stéphane Moulin

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 4. elokuuta 1967 (ikä 57)
Syntymäpaikka: Pariisi, Île-de-France, Ranska
Pelipaikka: keskikenttäpelaaja
Pituus: 170 cm
Seura
Seura: avoin
Tehtävä: päävalmentaja
Seurat
| Vuodet | Seura | O | (M) |
| 1984–1990 |  SCO Angers | 127 | (5) |
| 1990–1992 |  LB Châteauroux | 51 | (9) |
| 1992–1997 |  SO Châtelleraudais | 129 | (11) |
Valmennusura
1997–2005:  SO Châtelleraudais
2005–2011:  SCO Angers B
2011–2021:  SCO Angers
2021–2023:  SM Caen
 Seurajoukkueuran tilastot kattavat vain kansalliset sarjat.
Stéphane Moulin (s. 4. elokuuta 1967 Pariisi) on ranskalainen jalkapallovalmentaja ja entinen keskikenttäpelaaja.
Ura

Moulin aloitti pelaajauransa SCO Angers’ssa vuonna 1984. Hän edusti Division 2:ssa pelannutta seuraa kuuden kauden ajan ja pelasi 127 sarjaottelua. Kesällä 1990 hän siirtyi LB Châteauroux’n paitaan ja edusti joukkuetta kahden kauden ajan. Moulin lopetti uransa SO Châtelleraudais’ssa vuonna 1997.
Valmnennusuransa Moulin aloitti Châtelleraudais’ssa heti pelaajauransa lopettamisen jälkeen vuonna 1997. Moulinin johdolla seura pelasi Ranskan amatööriliiga CFA:ssa ja nousi Moulinin viimeiseksi jääneellä kaudella 2004–2005 Nationaliin. Nousun jälkeen Moulin jätti joukkueen ja siirtyi SCO Angers’n reservijoukkueen päävalmentajaksi. Hän luotsasi joukkuetta kuuden kauden ajan.
Kesäkuussa 2011 Moulinista tuli Angers’n ykkösjoukkueen päävalmentaja. Moulinin debyyttikausi sujui odotuksia heikommin ja aiemmilla kausilla jopa noususta liigaan taistellut Angers notkahti sijalle 11. Luottamus valmentajaan kuitenkin säilyi ja lopulta työ palkittiin kaudella 2014–2015, kun Angers sijoittui sarjassa kolmanneksi ja nousi pääsarjaan 21 vuoden tauon jälkeen. Moulinin johdolla Angers vakiinnutti paikkansa pääsarjaseurana ja sijoittui hänen alaisudessaan parhaimmillaan yhdeksänneksi kaudella 2015–2016. Maaliskuussa 2021 Moulin ilmoitti jättävänsä Angersin kauden jälkeen valmennettuaan seuraa 10 vuoden ajan.
Kesäkuussa 2021 Moulin allekirjoitti kolmivuotisen sopimuksen SM Caenin kanssa. Caenin ja Moulinin yhteistyö päättyi kauden 2022/23 jälkeen.
Aiheesta muualla

Stéphane Moulin
| 0 | 1 | 2 |
| --- | --- | --- |
| Edeltäjä: Jean-Louis Garcia | SCO Angers’n päävalmentaja 2011–2021 | Seuraaja: Gérald Baticle |
| 0 | 1 | 2 |
| --- | --- | --- |
| Edeltäjä: Fabrice Vandeputte | SM Caenin päävalmentaja 2021–2023 | Seuraaja: Jean-Marc Furlan |
Sumatranviidakkoharakka

| Sumatranviidakkoharakka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Viidakkoharakat Dendrocitta
Laji::  occipitalis
Kaksiosainen nimi
 Dendrocitta occipitalis  (Müller, 1835) 
Infobox OKNimi-testi OKIUCN-testi OK: 
Sumatranviidakkoharakka (Dendrocitta occipitalis) on varisten heimoon kuuluva varpuslintu. Borneonviidakkoharakkaa pidetään joskus seen alalajina.
Levinneisyys

Sumatranviidakkoharakkaa tavataan Sumatran ja Borneon saarilla. Lajin populaatiota ei ole arvioitu, mutta sen on raportoitu olevan melko yleinen Sumatralla ja yleinen Borneossa. Laji on luokiteltu elinvoimaiseksi.
Saman katon alla

| Saman katon alla> Yes, Dear |
| --- | --- |
Tyyli:  Komedia
Kestoaika:  22 min.
Luoja(t):  Gregory Thomas Garcia Alan Kirschenbaum
Pääosissa:  Anthony Clark Jean Louisa Kelly Mike O'Malley Liza Snyder Joel Homan
Alkuperämaa:   Yhdysvallat
Alkuperäiskieli:  englanti
Verkko:   CBS  MTV3
Esitetty:  2. lokakuuta 2000 – 15. helmikuuta 2006
Jaksoja:  122, 6 tuotantokautta
Aiheesta muualla
IMDb
Saman katon alla (Yes, Dear) on yhdysvaltalainen tilannekomedia, jota esitettiin vuodesta 2000 vuoteen 2006. Sarjan pääosissa olivat Anthony Clark, Jean Louisa Kelly, Mike O'Malley ja Liza Snyder. CBS lopetti ohjelman, kun sarjan tähti Anthony Clark siirtyi juontamaan NBC:n Last Comic Standing -sarjaa.
Päänäyttelijät

| 0 | 1 | 2 |
| --- | --- | --- |
|  Anthony Clark  | … |  Greg Warner   |
|  Jean Louisa Kelly  | … |  Kim Warner   |
|  Mike O'Malley  | … |  James "Jimmy" Hughes   |
|  Liza Snyder  | … |  Christine Hughes   |
|  Joel Homan  | … |  Dominic Hughes   |
Juoni

Clark ja Kelly esittivät Greg ja Kim Warnereita; Greg oli erään liikkeen johtohenkilö ja Kim kotiäiti Samille ja myöhemmin Emilylle. Kimin sisko Christine ja hänen miehensä Jimmy Hughes (ja heidän kaksi poikaa, Dominic ja Logan) elivät Warnereiden vierashuoneessa. Juoni pyörii lasten, työn (varsinkin kun Greg hankkii Jimmylle työn elokuvastudiolta), ja seksin ympärillä.
Myöhemmin viidennessä tuotantokaudessa Hughesit saavat vihdoinkin rahaa ja muuttavat pois vierashuoneesta viereiseen taloon.
Juoni > Muita näyttelijöitä

| 0 | 1 | 2 |
| --- | --- | --- |
|  Brendon Baerg  | … |  Lobo "Logan" Hughes   |
|  Anthony Bain  | … |  Sam Warner   |
|  Michael Bain  | … |  Sam Warner   |
|  Madison Poer  | … |  Emily Warner   |
|  Christopher Berry  | … |  Lobo "Logan" Hughes   |
|  Nicholas Berry  | … |  Lobo "Logan" Hughes   |
|  Jerry Van Dyke  | … |  Big Jimmy Hughes   |
|  Tim Conway  | … |  Tom Warner   |
|  Vicki Lawrence  | … |  Natalie Warner   |
|  Beth Grant  | … |  Kitty Hughes   |
|  Dan Hedaya  | … |  Don Ludke   |
|  Alley Mills  | … |  Jenny Ludke   |
|  Billy Gardell  | … |  Billy Colivita   |
|  Phill Lewis  | … |  Roy Barr   |
|  Brian Doyle-Murray  | … |  Mr. George Savitsky   |
|  Joe Cipriano  | … |  TV-kuuluttaja   |
Esitysmaat

| Maa | Paikallinen nimi | Televisiokanava(t) |
| --- | --- | --- |
|  Australia | Yes, Dear | FOX8 |
|  Bulgaria | Да, мило | Fox life |
|  Etelä-Afrikka | Yes, Dear | SABC 3 |
|  Intia | Yes, Dear | Star World |
|  Italia | Prima o poi divorzio! | Italia1 |
|  Kanada | Yes, Dear | CBS, TBS, CH |
|  Kreikka | Yes, Dear | Macedonia TV |
|  Ranska | Oui, chérie! (Yes, Dear) | TF1 |
|  Ruotsi | Omaka Systrar | TV4 |
|  Saksa | Yes, Dear | RTL, RTL 2 |
|  Saudi-Arabia | Yes, Dear | MBC |
|  Suomi | Saman katon alla | MTV3 |
|  Tanska | Umage Søstre | TV3+ |
|  Thaimaa | Yes, Dear | True Series Star World |
|  Turkki | Yes, Dear | ComedyMax |
|  Yhdysvallat | Yes, Dear | CBS, TBS |
Richard Bedford Bennett

| Richard Bedford Bennett |
| --- | --- |

Kanadan pääministeri
 1930–1935  
Edeltäjä:  William Lyon Mackenzie King
Seuraaja:  William Lyon Mackenzie King
Henkilötiedot
Syntynyt: 3. heinäkuuta 1870 Hopewell, New Brunswick, Kanada
Kuollut: 27. kesäkuuta 1947 Mickleham, Surrey, Britannia
Ammatti:  juristi
Tiedot
Puolue:  konservatiivit
 Nimikirjoitus
Richard Bedford (R. B.) Bennett, varakreivi Bennett of Mickleham and of Calgary and Hopewell (3. heinäkuuta 1870 Hopewell, New Brunswick – 27. kesäkuuta 1947 Mickleham, Surrey, Yhdistynyt kuningaskunta) oli kanadalainen valtiomies, joka toimi maansa pääministerinä lamavuosina 1930–1935.
Elämäkerta

Bennett syntyi 3. heinäkuuta 1870 Hopewellissä New Brunswickissa Kanadan itärannikolla. Hän luki lakia Dalhousien yliopistossa, mistä valmistui vuonna 1893. Hän toimi juristina New Brunswickissa, kunnes vuonna 1897 muutti länteen ja lähti aluepolitiikkaan Albertan provinssissa. Hän oli mukana perustamassa Albertan konservatiivista puoluetta ja toimi sen ensimmäisenä johtajana provinssin parlamentissa.
Vuonna 1911 Bennett valittiin Kanadan parlamenttiin Calgaryn edustajaksi. Vuonna 1921 hänestä tuli lyhyeksi aikaa oikeusministeri pääministeri Arthur Meighenin hallitukseen. Hän menetti samana vuonna täpärästi paikkansa parlamentissa, mutta hän palasi parlamenttiin West Calgaryn vaalipiiristä vuonna 1925. Vuonna 1927 hänet valittiin konservatiivipuolueen puheenjohtajaksi.
Konservatiivipuolueen puheenjohtajana Bennett esitti toukokuussa 1928 kolmasti epäluottamuslauseen Mackenzie Kingin hallitusta vastaan, mutta epäonnistui.
Bennettiä häiritsi erityisesti se, että Brittiläisen imperiumin eri dominiot pyrkivät kukin toteuttamaan ulkopolitiikkaansa eri suuntiin, ja olisi halunnut imperiumille yhden yhtenäisen ulkopoliittisen linjan. Hän ei myöskään toivonut Kanadasta itsenäistä ja erillistä valtiota, koska ei uskonut sen voivan välttyä joutumasta Yhdysvaltain ohjailtavaksi.